kardosdrur/scandi-wiki huggingface dataset:
From Me to You

"From me to You" er A-siden på det engelske rockband The Beatles' tredje single "From Me to You/Thank You Girl", der blev udgivet i Storbritannien den 11. april 1963.

Komposition 

The Beatles' første engelske turné var med Helen Shapiro (kaldet "Helen Shapiro Turneén"), der varede fra den 2. februar 1963 til den 3. marts 1963. The Beatles' producer George Martin havde bedt om en sang til deres næste single, og den 28. februar under tournéen blev "From Me To You" født. John Lennon og Paul McCartney skrev den sammen i bussen fra York til Shrewsbury. Titlen var inspireret af en læserbrevsklumme, der hed "From You To Us" i den ugentlige popavis New Musical Express. Paul og John læste udgaven fra den 22. februar, der bragte deres turné-datoer på forsiden og historier om Cliff Richard, Billy Fury og Elvis Presley inde i avisen. McCartney bemærkede, at deres tidlige sange havde en tendens til at inkludere ordene "jeg", "mig" eller "dig" i dem, som en måde at gøre dem "meget direkte og personlige" for bandets fans.

"From me to You" består af fem vers og to broer. Versene står i C-dur, og de består hver af ret korte otte takter. Første halvdel af fjerde vers er instrumental. Den sidste halvdel af hvert vers er et mini-refræn, mens broernes tekster er identiske. I broen modulerer sangen til den subdominante (IV) toneart: F-dur. Den subdominante modulering er næsten en kliché, men Lennon & McCartney undgår klichéen ved at gå en anden vej fra I til IV end standard I–I7–IV. Ved broens klimaks akkompagneres akkordskiftene af "woo!" Et andet kendetegnende element i broen er den udvidede akkord – en gaug – der afslutter broen og fører tilbage til hjemtonen (C-dur). Lennon spiller fremtrædende mundharmonikasoloer i begyndelsen, midten og slutningen af sangen, som han gjorde med "Love Me Do".

Ideen med at synge sangens åbningsmelodi - "da da da da da dum dum da"-delen - blev foreslået af George Martin. Gruppen syntes, at det var usædvanligt, men satte deres lid til Martin. "På en måde gjorde dette Beatles opmærksomme på Georges enorme musikalske sans", sagde EMI-producer Ron Richards senere.

Indspilning 

Nummeret blev produceret af George Martin, der i den forbindelse har fortalt:

Nummeret blev indspillet den 5. marts 1963. Det var ikke kandidat til at være A-side i starten - det var Thank You Girl, men under indspilningerne blev det besluttet, at "From Me to You" skulle være A-side. John Lennon har fortalt:

Der blev foretaget 13 indspilninger af både "From me to You" og "Thank You Girl", og to andre Lennon-McCartney numre blev tillige indspillet: What Goes On og One After 909. Disse to numre blev senere taget op igen på henholdsvis Rubber Soul og Let It Be.

Den 14. marts blev nummeret editeret og mixet til mono og stereo og dermed klargjort til udgivelse den 11 april 1963.

Musikere 

 John Lennon – sang, rytmeguitar, mundharmonika
 Paul McCartney – sang, bas
 George Harrison – singleguitar
 Ringo Starr – trommer

Se også 

 From Me to You/Thank You Girl

Referencer

Kilder 
 
 
 
 
 
 

Beatles-sange
Sange fra 1963
Brackenhill Tower

Brackenhill Tower er et peel tower, der ligger i sognet Arthuret, Cumbria, umiddelbart nord for floden Lyne. Steder ligger omkring 3 km nord for Kirklinton og 6 km øst for Longtown, 16 km nord for Carlisle og 13 km øst for Gretna Green. Den er anlagt på en god forsvarsmæssig position med kløfter mod nord og syd.
I 1700- og 1800-tallet blev den udvidet, men det oprindelige tårn er blevet ændret meget lidt. Det er det eneste bevarede eksempel på et skotsk beboelsestårn syd for grænsen til England.

Det blev en listed building af anden grad i 1957.

Se også  
 Liste over borge og slotte i England

Referencer

Eksterne henvisninger 

Slotte i Cumbria
Cockermouth Castle

Cockermouth Castle er middelalderborg, der ligger i byen Cockermouth, Cumbria, England.
Den er anlagt hvor floderne Cocker og Derwent.

Den første borg på stedet blev bygget af normannerne i 1134.

Det er en listed building af første grad og et Scheduled Ancient Monument.

Se også 
 Liste over borge og slotte i England

Referencer

Eksterne henvisninger 

Slotte i Cumbria
Corby Castle

Corby Castle er et country house der kan føres tilbage til middelalderen, som ligger i landsbyen Great Corby i det nordlige Cumbria, England.

Den blev oprindeligt opført i 1200-tallet, i rød sandsten af Salkeld-familien, der også ejede den nærliggende Salkeld Hall. Den blev solgt til Lord William Howard (1563–1640) i 1611, der var den tredje søn af Thomas Howard, 4. hertug af Norfolk, der tilføjede en to-etagers L-formet hus til det eksisterende peel tower. Det er fortsat i Howard-familiens eje.

Corby Castle har en engelsk landsksabshave fra 1700-tallet.

Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Cumbria
Dalton Castle

Dalton Castle er et peel tower fra middelalderen, der ligger i Dalton-in-Furness, Cumbria, England. Det er ejes af National Trust.  Det blev opført af munkene fra Furness Abbey til at beskytte den nærliggende købstad, og det var herfra abbeden administerede området.

Det blev brugt som fængsel fra 1257 til 1774.

Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Cumbria
Naworth Castle

Naworth Castle, også kendt og omtalt som "Naward", er en middelalderborg, der ligger ca. 3 km øst for byen Brampton, Cumbria, England.

Den ligger ud til A69 road og floden Irthing på den anden side, og med udsigt til Lanercost Priory.

Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Cumbria
Greystoke Castle

Greystoke Castle er en borg og herregård i landsbyen Greystoke 8 km vest for Penrith i Cumbria, England.

Den første stenbygning blev opført her i 1129 af Ivo og hans barnebarn. Bygningen blev udvidet til et stort pele tower, og i 1300-tallet fol William de Greystoke kongelig licens til krenelering, hvorved borgen blev udvidet yderligere.

Det er en listed building af første grad.

Se også  
 Liste over borge og slotte i England

Referencer

Eksterne henvisninger 

Slotte i Cumbria
Wressle Castle

Wressle Castle er ruinen af en fæstningelignende herregård iEast Riding of Yorkshire, England, der blev opført Thomas Percy i 1390s. Den er privatejet og ikke åben for offentligheden.

Efter Thomas Percy blev henrettet for at gøre oprør imod Ehnrik 4. blev Wressle Castle konfiskeret af kronen. Ejendommen var i kronens eje indtil 1471, og blev herefter givet tilbage til Percy-familien. Henry Percy, 5. jarl af Northumberland renoverede borgen og parken.

Rundhovederne  kontrollerede Wressle Castle under den engelske borgerkrig, og blev delvist nedrevet i 1646-1650, hvilket kun efterlod sydlængen. Knap 150 år senere blev denne ramt af en brand.

Se også 
 Liste over borge og slotte i England

Referencer 

Litteratur

Eksterne henvisninger 

Slotte i East Riding of Yorkshire
Beverstone Castle

Beverston Castle, også kendt som Beverstone Castle eller Tetbury Castle, er en middelalderborg, der ligger i landsbyen Beverston, Gloucestershire, England. Ejendommen er en blanding af en herregård, forskellige små bygninger og et omfattende haveanlæg. Borgen blev grundlagt i 1229 af Maurice de Gaunt.

En stor del af borgen står som en ruin ifølge en rapport fra 2019, og den har været ubeboet siden 1600-tallet. Der står adskillige forskellige bygninger på de knap 3 km<sup>s/sup>, heriblandt et større hus fra 1600-tallet.

Se også 
 Liste over borge og slotte i England

Referencer

Eksterne henvisninger 

Slotte i Gloucestershire
St Briavel's Castle

St Briavels Castle er en normannisk borg ved St Briavels i Gloucestershire, England. Borgen er kendt for sin store edvardianske portbygning.

St Briavels Castle blev oprindeligt opført mellem 1075 og 1129 som et kongeligt administrationscenter for Forest of Dean. I 1200-tallet blev borgen først kong Johns favoritjagtslot, og herefter det primære produktionssted for armbrøstbolte i England, som der blev brugt tusindvis af i krige rundt omkring.
I 1300- og 1400-tallet blev borgen overført imellem forskellige af kongens støtter, og den mistede langsomt sin vigtighed og forfaldt ligeledes. Den blev brugt som domhus og som gældsfængsel. I 1830'erne ophørte brugen som fængsel.

Efter en større renovering omkring begyndelsen af 1900-tallet blev St Briavels Castle omdannet til ungdomsvandrerhjem i 1948, hvilket den stadig er.

Den ejes af English Heritage, og er åben for offentlighden. Det er en listed building af første grad og et Scheduled monument.

Se også 
 Liste over borge og slotte i England

Referencer

Eksterne henvisninger 

Slotte i Gloucestershire
Pont-Aven-skolen

Pont-Aven-skolen var en gruppe malere med Paul Gauguin som leder og inspirator, aktiv i området omkring byen Pont-Aven i det franske
departement Finistère i Bretagne.

I den bretonske landsby Pont-Aven og i den nærliggende Le Pouldu blev der i slutningen af 1880'erne etableret en kunstnerkoloni omkring maleren Paul Gauguin. Denne gruppes syn på kunst, som kan tilskrives postimpressionismen, er formet af den yngre Émile Bernards arbejde, hvis malestil Gauguin stort set overtog siden de mødtes i Pont-Aven.

Værker fra skolen er præget af dristige farver og symbolistiske motivvalg. De var påvirket af Bernards og Gauguins dekorative overfladestil, den såkaldte syntetisme. Gruppen omfattede også Maurice Denis og Paul Sérusier.

Gauguin rejste til Tahiti i 1891, men skolen i Pont-Aven overlevede indtil omkring 1896.
Af andre kunstnere kan nævnes Louis Anquetin, Henri Delavallée, Charles Filiger, Charles Laval, Maxime Maufra, Meyer de Haan, Emile Schuffenecker, Armand Séguin, Paul Sérusier og Jan Verkade.

Af danske kunstnere der besøgte Pont-Aven kan nævnes Mogens Ballin og J.F. Willumsen.

Galleri

Referencer

Eksterne henvisninger 
  Wikimedia Commons har flere filer relaterede til Paintings of Pont-Aven – Pont-Aven – Malerier af Paul Gauguin fra Pont-Aven
 Om Pont-Aven-skolen og Syntetisme i Den Store Danske af Vibeke Skov, (denstoredanske.lex.dk)
 "Die Schule von Pont-Aven" fra Kettererkunst.de 
 "Gauguin og hans venner" fra Kunstnyt.dk. Af Niels Lyksted (Afsnittet 'Vennerne')
  Liste af kunstnere, der har arbejdet i Pont-Aven eller nærliggende Le Pouldu 
 Website for Musée de Pont-Aven 



Kunst i Frankrig
Frankrig i 1800-tallet
Kunstnerkolonier
Bretagne
Cochem

Cochem er en tysk by beliggende ved floden Mosel i delstaten Rheinland-Pfalz. Byen har cirka 5.300 indbyggere.

Cochem har traditionelt været karakteriseret ved vindyrkning og turisme, men i dag er flertallet af indbyggerne beskæftiget i andre brancher. Byens kendetegn er Reichsburg Cochem (Cochems kejserlige slot).

Referencer 

Byer i Rheinland-Pfalz
Nottingham Castle

Nottingham Castle er en tidligere middelalderborg i Nottingham, England, der senere er blevet erstattet med en georgiansk landsted. Den blev oprindeligt opført som en træ-fæstning i 1068 efter den normanniske erobring af England, men Henrik 2. af England genopførte den i sten. I middelalderen var det en vigtig kongelig fæstning og lejlighedsvis kongeligt residensslot. I 1500-tallet forfaldt borgen og den blev stort set nedrevet i 1651 bortset fra murene og porten, der stadig står. Den er opført på et forbjerg kaldet, der ligger 130 m over det omkringliggende landskab.

William Cavendish, 1. hertug af Newcastle opførte en landsted i 1670'erne, der blev færdiggjort af hans søn Henry Cavendish, 2. hertug af Newcastle. Denne bygning blev nedbrændt af oprørere i 1831 og den stod som en ruin i over 40 år. I 1870'erne blev den genopført for at huse et galleri og museum, der fortsat er i brug.

Nottingham City Council ejer borgen, men den drives af en uafhængig organisation kaldet Nottingham Castle Trust.

Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Nottinghamshire
Saria (ø)

Saria (), gammelt kendt som Sarus eller Saros (), er en ø i Grækenland. Det er en klippefyldt, vulkansk ø lige nord for Karpathos, adskilt fra den af et 100 meter bredt stræde. Det er en del af øgruppen Dodekaneserne. I oldtiden lå en bystat ved navn Saros på øen,der var medlem af Det Deliske Søforbund.

Administrativt er det en del af samfundet Olympos. Folketællingen i 2011 rapporterede en befolkning på 45 personer. Den har lidt plante- eller dyreliv og har en række stejle klipper. Selvom der kun bor hyrder på Saria nu, kan ruinerne af den antikke by Nisyros findes her. Øen er også yngleområde for eleonorafalk.

Selvom navnet er genstand for uenighed, forbinder forskere det med navnet på en gammel græsk prinsesse ved navn Katherine fra en linje af den kongelige Sariaslægt. Græske legender siger, at hun var lige så smuk som Helen af Troja, og derfor opkaldte de en ø efter hende. På øen Saria er der skriftlige kilder om et kongerige ved navn Mikri Nisyros.

Kilder og henvisninger 

 Kort over Saria Island i forhold til samfundet Olympos og Karpathos Island

Dodekaneserne
Øer i Grækenland
Stefan Posch

Stefan Posch (født d. 14. maj 1997) er en østrigsk professionel fodboldspiller, som spiller for Serie A-klubben Bologna og Østrigs landshold.

Klubkarriere

1899 Hoffenheim 
Posch begyndte sin professionelle karriere hos 1899 Hoffenheim, og gjorde sin professionelle debut med reserveholdet i 2016. Han debuterede for førsteholdet i 2017.

Bologna 
Posch skiftede i august 2022 til Bologna på en lejeaftale med en mulighed for at gøre skiftet permanent. Den 31. maj 2023 blev det annonceret, at lejeaftalen blev gjort permanent.

Landsholdskarriere

Ungdomsladshold 
Posch har repræsenteret Østrig på flere ungdomsniveauer.

Seniorlandshold 
Posch debuterede for seniorlandsholdet den 10. juni 2019. Han var del af Østrigs trup til EM 2020.

Referencer

Eksterne henvisninger 

Fodboldspillere fra Østrig
Fodboldlandsholdsspillere fra Østrig
Fodboldspillere fra TSG 1899 Hoffenheim
Fodboldspillere fra Bologna FC
Deltagere ved det europæiske mesterskab i fodbold 2020
Aspire Tower

Aspire Tower er et kompleks af skyskrabere i Qatar.

Eksterne links 
 Official site

Skyskrabere
Bygninger, konstruktioner og anlæg i Qatar
Aristippos af Kyrene

Aristippos af Kyrene er en græsk filosof der levede ca. 435 f.Kr. til 366 f.kr. Aristippos anses for at være grundlægger af den kyrenæiske skole i moralfilosofien. og hvor han definerede hedonisme som nydelse men også nydelse som fravær af uro i sjælen og smerte i legemet.

Personer fra antikkens Grækenland
Oldgræske filosoffer
Nika Križnar

Nika Križnar (født 9. marts 2000) er en slovensk skihopper.

I VM-sæsonen 2020-21 vandt hun den samlede titel efter at have afsluttet ni point foran Sara Takanashi. Hun er den olympiske bronzemedaljevinder i 2022 i kvindernes individuelle bakkebegivenhed.

Referencer

Eksterne henvisninger 

Skihoppere fra Slovenien
Deltagere for Slovenien ved vinter-OL 2018
Deltagere for Slovenien ved vinter-OL 2022
Medaljevindere ved vinter-OL 2022
Olympiske mestre fra Slovenien
Olympiske bronzemedaljevindere fra Slovenien
Schweiz' ishockeylandshold (damer)

Schweiz' ishockeylandshold for kvinder er det schweiziske landshold i ishockey for kvinder, der reguleres af Schweizerischer Eishockeyverband. Landstræneren er canadiske Colin Muller. Holdet repræsenterer Schweiz ved VM i ishockey, Vinter-OL og andre internationale turneringer.

Resulatater

Olympiske lege

VM i ishockey

Referencer

Eksterne henvisninger 
Forbundets officiele hjemmeside
IIHF profil

Ishockey i Schweiz
Ishockeylandshold
Schweiz
Tour du Rwanda 2022

Tour du Rwanda 2022 var den 25. udgave af det rwandiske etapeløb Tour du Rwanda. Løbet var en del af UCI Africa Tour 2022, og blev kørt mellem 20. og 27. februar 2022. Løbet blev vundet af eritreiske Natnael Tesfatsion for anden gang i karrieren.

Etaperne

Prolog

1. etape

2. etape

3. etape

4. etape

5. etape

6. etape

7. etape

Samlet resultat

Hold og ryttere

Danske ryttere 

* DSQ = diskvalificeret

Referencer

Eksterne henvisninger 

Cykelløb i 2022
2022
Karim Onisiwo

Karim Onisiwo (født d. 17. marts 1992) er en østrigsk professionel fodboldspiller, som spiller for Bundesliga-klubben Mainz 05 og Østrigs landshold.

Klubkarriere

Klubber i Østrig 
Onisiwo begyndte sin karriere hos SC Ostbahn XI, og spillede over de næste år for Ostbahn, TSV Neumarkt og SV Austria Salzburg i de lavere rækker. Han fik sin chance i den bedste række da han i 2014 skiftede til SV Mattersburg.

Mainz 05 
Onisiwo skiftede i januar 2016 til Mainz 05.

Landsholdskarriere

Ungdomsladshold 
Onisiwo spillede i 2014 en enkelt kamp for Østrigs U/21-landshold.

Seniorlandshold 
Onisiwo debuterede for seniorlandsholdet den 17. november 2015.

Onisiwo var del af Østrigs trup til EM 2020.

Kilder

Eksterne henvisninger 

Personer fra Wien
Fodboldspillere fra Østrig
Fodboldlandsholdsspillere fra Østrig
Fodboldspillere fra SV Mattersburg
Fodboldspillere fra Mainz 05
Deltagere ved det europæiske mesterskab i fodbold 2020
Alessandro Schöpf

Alessandro André Schöpf (født d. 7. februar 1994) er en østrigsk professionel fodboldspiller, som spiller for MLS-klubben Vancouver Whitecaps og Østrigs landshold.

Klubkarriere

Bayern München 
Schöpf gjorde sin professionelle debut med Bayern Münchens reservehold i 2012, og var fast mand på reserveholdet over de næste to sæsonen, dog fik han aldrig en kamp for førsteholdet.

1. FC Nürnberg 
Schöpf skiftede i juli 2014 til 1. FC Nürnberg.

Schalke 04 
Efter at have imponeret hos Nürnberg, skiftede Schöpf i januar 2016 til Schalke 04.

Arminia Bielefeld 
Efter kontraktudløb hos Schalke, skiftede Schöpf i juli 2021 til Arminia Bielefeld.

Vancouver Whitecaps 
Schöpf skiftede i august 2022 til Vancouver Whitecaps.

Landsholdskarriere

Ungdomslandshold 
Schöpf har repræsenteret Østrig på U/19- og U/21-niveau.

Seniorlandshold 
Schöpf debuterede for Østrigs landshold den 26. marts 2016. Han var del af Østrigs trupper til EM 2016 og EM 2020.

Kilder

Eksterne henvisninger 

Fodboldspillere fra Østrig
Fodboldlandsholdsspillere fra Østrig
Fodboldspillere fra FC Bayern München
Fodboldspillere fra 1. FC Nürnberg
Fodboldspillere fra FC Schalke 04
Fodboldspillere fra Arminia Bielefeld
Fodboldspillere fra Vancouver Whitecaps
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Natanael Berg

Carl Natanael Rexroth-Berg (født 9. februar 1879 i Stockholm, Sverige, død 14. oktober 1957) var en svensk komponist, lærer og dyrlæge.

Berg blev først uddannet i veterinærmedicin, og praktiserede som dyrlæge til 1939. Han begyndte samtidig at undervise i musik på forskellige musikskoler i Stockholm, og komponerer musik. Han var oprindelig selvlært som komponist, men begyndte at studerede komposition på Musikkonservatoriet i Stockholm, og senere i Berlin, Wien og Paris. Berg skrev fem symfonier, orkesterværker, kammermusik, fem operaer, koncertmusik, fem balletter, sange, stykker for klaver etc. Han levede efter 1939 som freelancekomponist til sin død i Stockholm 1957.

Udvalgte værker 

 Symfoni nr. 1 "Alles endte var entstehet" (1913) - for orkester
 Symfoni nr. 2 "Årstiderne" (1916) - for orkester
 Symfoni nr. 3 "Magter" (1917) - for orkester
 Symfoni nr. 4 "Pezzo Sinfonico" (Symfonisk stykke) (1918) - for orkester
 Symfoni nr. 5 "Passions trilogien" (1924) - for orkester
 Traumgewalten (Drømmekræfter) (1910) (Symfonisk digtning) - for orkester
 Violinkoncert (1918) - for violin og orkester
 Klaverkoncert (1931) - for klaver og orkester

Eksterne henvisninger 
 om Natanel Berg på www.musicweb-international.com

Komponister fra Sverige
Lærere
Læger fra Stockholm
Personer fra Stockholm
Melcher Melchers

Henrik Melcher Melchers (Født 30. maj 1882 i Stockholm, Sverige - død 9. april 1961) var en svensk komponist, professor, lærer, organist, dirigent og musikkritiker.

Melchers studerede kompostion og orgel på Musikonservatoriet i Stockholm, og i Paris, og studerede direktion i Bruxelles. Han skrev en symfoni, orkesterværker, tre symfoniske digtninge, rapsodier, kammermusik, koncertmusik, sange etc.
Melchers var lærer og blev senere professor i komposition på Musikkonservatoriet i Stockholm. Han var også musikkritiker. Melchers var i sin klassiske kompositions stil fransk inspireret.

Udvalgte værker 

 Symfoni (i D-mol) (1924-1925) - for orkester
 Klaverkoncert nr. 1 (1923) - for klaver og orkester
 Klaverkoncert nr. 2 (1931) - for klaver og orkester
 Violinkoncert (1927) - for violin og orkester
 Svensk rapsodi (1914) - for orkester
 Symfonisk digtning "Nacken" (1916) - for orkester
 Symfonisk digtning "Elegi" (1919) - for orkester
 Symfonisk digtning "Kermessen" (19?) - for orkester

Eksterne henvisninger 
 om Melcher Melchers på www.musicweb-international.com

Komponister fra Sverige
Professorer
Lærere
Organister fra Sverige
Dirigenter fra Sverige
Kritikere fra Sverige
Personer fra Stockholm
Erland von Koch

Erland von Koch opr. Sigurd Christian Jag Erland Vogt von Koch (født 26. april 1910 i Stockholm, Sverige - død 31. januar 2009) var en svensk komponist, dirigent, organist, pianist, lærer og korleder.

Koch studerede orgel og korledelse på Musikkonservatoriet i Stockholm (1931-1935), for herefter at studere komposition, direktion og klaver i Tyskland og Frankrig hos Paul Höffer, Clemens Krauss og Claudio Arrau (1936-1938). Han skrev seks symfonier, orkesterværker, kammermusik, balletmusik, børneoperaer, klaverstykker, sange, scenemusik etc. Koch underviste som lærer i musikteori og harmonilærer på Musikkonservatoriet i Stockholm. Han var også i en periode dirigent for Stockholms Radio Orkester.

Udvalgte værker 

 Symfoni nr. 1 (1938) - for orkester
 Symfoni nr. 2 "Dalecarlien Symfoni" (1944) - for orkester
 Symfoni nr. 3 (1948) - for orkester
 Symfoni nr. 4 "Seriøs Symfoni" (1961) - for orkester
 Symfoni nr. 5 "Lapponica" (1986-1987) - for orkester
 Symfoni nr. 6 "Red jorden" (1991-1992) - for orkester

Eksterne henvisninger 
 om Erland Von Koch på www.musicweb-international.com

Komponister fra Sverige
Lærere
Dirigenter fra Sverige
Organister fra Sverige
Pianister fra Sverige
Korledere fra Sverige
Personer fra Stockholm
Il Boemo

Il Boemo er en film fra 2022 instrueret af Petr Václav om Josef Myslivečeks liv og hans karriere i Italien i 1760'erne og 1770'erne.

Medvirkende 

 Vojtěch Dyk: Josef Mysliveček
 Barbara Ronchi: Caterina Gabrielli
 Lana Vlady: Anna Fracassatti
 Philip Hahn: Wolfgang Amadeus Mozart som ung

Handlingsforløb 

Josef Mysliveček, søn af en møller fra Prag, forlod sin fødeby til Italien for at blive komponist. Han bliver en af sin tids mest produktive og succesrige komponister av opera seria og samarbejder med berømte sangere som f.eks. Caterina Gabrielli, Luigi Marchesi, Anton Raaff, og Lucrezia Aguiari. Han var også en ven og mentor for den unge W. A. Mozart.

Musik 
Musikken til filmen er indspillet af Prags barokorkester Collegium 1704 dirigeret af Václav Luks med internationale solister, bl.a. Philippe Jaroussky, Emöke Baráth, Simona Šaturová, Raffaella Milanesi, Krystian Adam, og Juan Sancho.

Kildehenvisninger

Eksterne henvisninger 
 officiel hjemmeside
 
 Il Boemo på FilmItalia (italiensk)

Film fra 2022
Film fra Tjekkiet
Film instrueret af Petr Václav
Josef Mysliveček
Wolfgang Amadeus Mozart
Biografiske film
Italiensksprogede film